fi en fi fi et fi fi fi fi fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi nl fi fi fi fi fi es es en es fi fi
Himosta hiotaan entistä ehommaksi - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Teksti Sami Sarpakunnas Sunnuntaina 29. kesäkuuta 2014
Himoksen kenttä on pääosin erinomaisessa kunnossa, ollakseen vasta taipaleensa ensimetreillä. Monen loma-asunnon terassilta on suora näkymä kentälle.
Himos Golfissa Jämsässä muokataan kenttää uuteen uskoon, vaikka kyseessä on vasta ensimmäisen täyden kauden palveleva peliareena.
Mihinkään suurisuuntaisiin uudelleenrakentamisiin ei sentään olla ryhtymässä, mutta kun uusi kenttä viime kesänä avaamisensa jälkeen kirvoitti kriittistä palautetta, päätettiin Jämsässä vetää työrukkaset käteen ja tarttua haasteisiin oikopäätä.
”Kyllä kenttä pitää saada heti mahdollisimman hyvään kuntoon. Saimme viime kaudella ihailtavan paljon rakentavaa palautetta, jonka pohjalta lähdemme viemään projektia eteenpäin”, Himos Resort oy:n toimitusjohtaja Hannu Mäntyharju taustoittaa.
Pelaajien palaute on erinomainen lähtökohta, mutta vähintään yhtä suurena apuna kenttäyhtiölle on ollut Himos-Patalahti Golf ry:n kapteeni Jouni Leppämäki, joka käy jatkuvaa vuoropuhelua kentän johdon kanssa ja saattaa heidän tietoonsa pelaajiston mietteet kotikentästään.
”Paljon tämä on meillä ollut golfkulttuurin opettelua, mutta kun kehitys on tämä, olen hirveän luottavainen tulevaisuuden suhteen”, Leppämäki sanoo.
Keski-Suomessa on tilaa uudelle kentälle
Himoksen seurassa on tällä haavaa kolmisensataa jäsentä. Jäsenmaksu on vain 55 euroa vuodessa, ja edullisen hinnan odotetaan jatkossa houkuttelevan sekä etäjäseniä että keskisuomalaisia golfareita seuran riveihin.
Himosvuori näkyy jylhänä monelta väylältä. Kentällä on muutenkin paljon korkeudenvaihteluita, joten rinnelyönnit kannattaa treenata kuntoon.
Tähän asti virta on soljunut toiseen suuntaan, kun Jämsän lähialueilla asuvia harrastajia on liittynyt esimerkiksi Muurame Golfiin. Leppämäki sanookin arvostavansa erittäin korkealle Muuramen toimintatapaa ja laatutasoa.
”Muurame ja Laukaa ovat Keski-Suomen alueella hyviä esimerkkejä siitä, että kun asiat tehdään oikein, pelaajia kyllä riittää”, Leppämäki kertoo.
Himoksella opetustoiminnasta vastaa Jussi Räihä, joka opettaa myös Paltamo Golfissa sekä Vuokatin urheiluopistolla. Kesällä valittavana on esimerkiksi 12 greencard-kurssia, joista kaksi on erityisesti lapsille suunnattuja.
Himoksen kentällä paljastuneet pelilliset haasteet liittyvät pitkälti tiipaikkojen sijoitteluun ja sokkolyönteihin. Suurimmat murheenkryynit osuvat harmillisesti kentän alkupäähän sekä viimeiselle väylälle.
Ykkösväylällä maapohjan juoksusavi teki väylän rakentamisesta erittäin haasteellista. Saven päälle kasattu puuarina ja sen päälle levitetty muoviverkko asettuvat vasta ajan kanssa, joten parhaassa mahdollisessa kunnossaan väylä on vasta hamassa tulevaisuudessa.
Sinänsä toimiva oikealle kaartuva par 4 osoittautui kuitenkin myös liian haasteelliseksi, joten tiipaikkaa siirrettiin eteenpäin ja väylää levennettiin avauslyönnin laskeutumisalueen kohdalta. Vielä sellaisenaankin avausväylä on kova testi, sillä vesiesteet reunustavat väylää molemmilla laidoilla.
Kakkosella harmaita hiuksia aiheutti noin parinsadan metrin päässä tiipaikasta keskellä väylää pönöttävä suppa, jossa kulkee aarnipuro. Luonnonoikku on suojelukohde, joten siihen ei voitu suunnitteluvaiheessa koskea.
Suppa nieli liikaa hyviäkin avauksia ja jos avauslyönnin mieli jättää lyhyeksi, jäi kakkoslyöntiin matkaa lähes 200 metriä – sekin ylämäkeen.
Tälläkin väylällä ratkaisu haettiin siirtämällä keltaista tiipaikkaa eteenpäin ja rakentamalla uusi tiiboksi punaisia tiitä varten.
Samalla kaavalla on parannettu myös esimerkiksi väylien 4, 5 ja 7 pelattavuutta.
Kentän viimeisellä väylällä edessä on muutostyö tiipaikan tai viheriön kohdalla. Pitkä par 3 lyödään nyt sokkona notkossa olevalle suhteellisen pienelle viheriölle. Kokonaisuus on soittautunut liiankin vaikeaksi, etenkin kun viheriö ei näy tiipaikalta.
”Viimeisen väylän merkitys on suuri, joten tämä meidän täytyy vielä saada nopeasti kuntoon”, Leppämäki pohtii.
Kentän reuna-alueita on raivattu ennätysvauhtia ja ruohopeitekin on pääosin erinomaisessa kunnossa ottaen huomioon kentän iän.
Korkeudenvaihteluita ja pinnanmuotoja on käytetty suunnittelussa luontevasti hyväksi, ne antavat väylille ilmettä ja haastavat pelaajaa. Kenttä on keltaiselta tiiltä pelattaessa 5651 metriä pitkä. Punaisilta lyötävää jää 4541 metriä.
Kentällä on kesäaikaan töissä viitisentoista kenttätyöntekijää, joista suuri osa työskentelee talvella Himoksen rinteillä. Kentän kokonaiskustannus oli 3,6 miljoonaa euroa ja sen suunnitteli Jari Koivusalo.
Puheet lamasta eivät kantaudu Himokseen asti. Ympärivuotisia liikuntamahdollisuuksia tarjoava resortti on kasvanut kovalla tohinalla ja tällä hetkellä kaikki valmistuneet loma-asunnot on myyty. Paljolti suosio selittää erinomaisella sijainnilla.
”Alunperin ideana oli rakentaa kunnallistekniikka alueelle ja myydä sitten tontit pois. Pian kävi kuitenkin selväksi, että lähes poikkeuksetta asiakkaat haluavat saada avaimet käteen, joten siirryimme lennossa kauppaamaan viimeistä silausta myöten valmiita loma-asuntoja”, Mäntyharju sanoo.
Himos syntyi laskettelurinteiden ympärille, mutta muut aktiviteetit ovat nousseet hiljalleen yhtä merkittävään asemaan. Kesäaikana erilaisissa musiikki-, urheilu- ja kesätapahtumissa käy yli 110 000 vierasta.
”Asunnonostajien on helppo saada sijoitukselleen takuuvarma vuokratuotto, kun alueella on ympäri vuoden korkea käyttöaste”, Mäntyharju kertoo.
Jämsään on suunnitteilla myös kylpylähotelli, josta on olemassa aiesopimus. Rakentaminen ei vielä ole alkanut, eikä projektin käynnistyminen tällä hetkellä näytä kovin todennäköiseltä.
Ilman sitäkin Himoksella riittää kävijöitä ja tulevaisuudessa todennäköisesti enenemässä määrin myös golfareita.
Jälkiviisaana on helppo sanoa, että kentän avaamisen kanssa ehkä kiirehdittiin liikaa. Olennaisempaa on kuitenkin huomata, että Himoksella kaikilla on aito halu tarttua eteen nousseisiin haasteisiin ja kehittää kentästä mahdollisimman hyvä.
Troia on luontoa, aurinkoa ja liikkumista arvostavan golfarin toivekohde
Englannin kanaalin saarilla golfaria hemmotellaan majesteettisilla maisemilla
Näin pääset pelaamaan St Andrewsin legendaariselle Old Courselle
Nicklaus Design -kenttä vain tunnin päässä Helsingistä
Monipuolinen Pärnu kutsuu golfareita
Makujen, maisemien ja golfin juhlaa Kataloniassa
Gran Kanarian kenttämäärä tippui koronan kourissa yhdellä, mutta jäljelle jäi laatua
Ahvenanmaa on kotimaan ehdoton golfkohde
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Artikkelin kommentit (1 kpl)
27 kesäkuun, 2014 13:37
Tuupparille Himos on vielä varsin haastava kenttä, mutta suunnitellut ja jo toteutetut toimenpiteet tekevät siitä kuitenkin pelattavan. Ruokkoamattomat reunat syövät vielä varsin paljon palloja. Toisaalta väylään osuneet pallot kyllä pääsääntöisesti löytyvät. 🙂 Uskon, että lopullisessa kunnossaan Himoksesta tulee varsin hieno kenttä, sillä jo nyt kenttä on paikka paikoin jopa kaunis. Jämsästä Tampereelle muuton huonoin puoli ehdottomasti on Himoksen uuden kentän taakse jääminen.
Kirjaudu sisään vastataksesi Ilmoita asiaton viesti
Oma kommentti Peruuta vastaus
Välimäki avasi väkevästi Espanjassa, mutta manasi heikkoa puttaamistaan
“On järjestäjän vastuulla, että kisa tuntuu isommalta kuin normikierros” – hyvässä golftapahtumassa pelaaja on kuningas
Valtava huumetakavarikko ruotsalaisella golfklubilla – toiminnanjohtajaa epäillään
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako häntä LPGA Tour?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.